**Pályázati kiírás**

**Hírös Sport Nonprofit Kft (6000 Kecskemét, Olimpia utca 1/A.)**

**az önkormányzat vagyonáról és a vagyongazdálkodásáról szóló 19/2013. (VI. 27.) önkormányzati rendelete (a továbbiakban: Vagyonrendelet) 24. § (1) bekezdés a) pont ad) alpontja alapján**

**nyilvános, többfordulós pályázatot ír ki a**

**a Kecskemét 10202/2 hrsz. alatt felvett, Kecskemét Megyei Jogú Város Önkormányzata 1/1 tulajdoni hányadában és a Hírös Sport Nonprofit Kft. üzemeltetésében álló a pályázati kiírásban részletesen ismertetett „Széktói Tenisztelep” (6000 Kecskemét Olimpia utca 3.) ingatlanrésze 3+2 év határozott idejű bérlete tárgyában**

A kecskeméti 10202/2 hrsz-ú ingatlan Kecskemét Megyei Jogú Város Önkormányzata Közgyűlésének Kecskemét Megyei Jogú Város Helyi Építési Szabályzatáról szóló 33/2015. (II. 17.) önkormányzati rendelete (a továbbiakban: HÉSZ) mellékletét képező településrendezési terv szerinti besorolása „K-Sp-0148” különleges sportolási, szabadidős terület.

Ajánlat az ingatlanrész bérletére nyújtható be. Az üzemeltető a létesítményt 2021. május 1. napjától 3 évre adja bérbe azzal, hogy a szerződő felek megállapodása esetén a szerződés időtartama további két évvel meghosszabbítható.

A Vagyonrendelet 24. § (4) bekezdése értelmében többfordulós pályázat esetén az első fordulóban érvényes írásbeli ajánlatot benyújtó pályázókat tárgyalásra kell meghívni a második, és szükség szerint a tárgyalások eredményétől függően versenyben maradtakat a további fordulókra. A pályázók a tárgyalások során ajánlatukat csak a pályázat kiíró számára kedvezőbb feltételekkel módosíthatják, és a pályázat elbírálására a tárgyalások befejezésével kerül sor.

A bérleti díj a Vagyonrendelet 25. § (3) bekezdésének megfelelően kerül meghatározásra.

Pályázatot nyújthat be **természetes személy** **és a nemzeti vagyonról szóló 2011. évi CXCVI. törvény** **(a továbbiakban: Nvtv.)** **3. § (1) bekezdés 1. pontja szerinti átlátható szervezet** (a továbbiakban együtt: pályázó).

Az ingatlan a Hírös Sport Nonprofit Kft-vel (Tót-Prácser Anna 06/76/500-320/277 vagy [pracser.anna@hiros-sport.hu](mailto:pracser.anna@hiros-sport.hu)) előzetesen egyeztett időpontban tekinthető meg.

**Az ajánlat benyújtásának helye, ideje, módja:**

Az ajánlatok benyújtásának helye:

Hírös Sport Nonprofit Kft (6000 Kecskemét, Olimpia utca 1/A.), személyesen az ügyvezetői titkárságon

Az ajánlatok benyújtásának ideje:

Az ajánlatokat személyesen legkésőbb **2021. március 25. napján 12 óráig** kell benyújtani

Az ajánlatok benyújtásának módja:

Az ajánlatokat érvényesen benyújtani személyesen, zárt borítékban **„Széktói Tenisztelep bérbevétele” jeligével** lehet. A borítékon fel kell tüntetni az ajánlattevő nevét, címét, valamint „Nem bontható fel az ajánlattételi határidő lejárta előtt.!”

A kiíró a hiánypótlásra lehetőséget biztosít.

Az ajánlatokat 1 eredeti és 2 másolati és egy elektronikus példányban kell benyújtani. Az ajánlat eredeti példányát olyan módon kell összefűzni, hogy ahhoz iratot sérülésmentesen hozzá ne lehessen csatolni, vagy abból eltávolítani.

Az ajánlatokat magyar nyelven lehet benyújtani, az idegen nyelvű dokumentumot a kiíró nem veszi figyelembe.

A nyertes pályázóval az ajánlati kötöttség időtartamán belül a Hírös Sport Nonprofit Kft. bérleti szerződést köt.

Az ajánlati kötöttség minimális időtartama: az ajánlatok bontását követő 60 nap.

**Az ajánlatnak tartalmaznia kell:**

* **A pályázó szerződéskötéshez szükséges azonosító adatait:**

1. **természetes személy esetén nevét, születési nevét, születési helyét és idejét, anyja születési nevét, lakcímét, adóazonosító jelét,**
2. **átlátható szervezet esetén nevét, székhelyét, adószámát, cégjegyzékszámát vagy nyilvántartási számát, statisztikai azonosítóját, képviselőjének nevét,**
3. **jogi személy esetén 30 napnál nem régebbi hiteles kivonatot cégnyilvántartásba, egyéb nyilvántartásba bejegyzett adatairól vagy annak hitelesített másolatát, valamint képviselőjének aláírási címpéldányát vagy annak hitelesített másolatát.**

* **Átlátható szervezet esetén cégszerűen aláírt okiratba foglalt nyilatkozatot az Nvtv. 3. § (2) bekezdése szerint az (1) bekezdés 1. pont *b)* és *c)* alpontjában foglalt feltételeknek való megfelelésről.**
* **A pályázó ellenszolgáltatásra vonatkozó árajánlatát.**
* **A pályázó nyilatkozatát arra vonatkozóan, hogy az ajánlattételi határidőt követő 60. napig ajánlati kötöttséget vállal.**
* **A pályázó nyilatkozatát arról, hogy a pályázati feltételeket elfogadja.**
* **A pályázó nyilatkozatát arról, hogy a személyes adatai kezeléséhez a pályázat elbíráláshoz szükséges mértékben hozzájárul.**
* **A pályázó nyilatkozatát az ingatlan hasznosítására vonatkozóan.**

Az ajánlatokkal szemben támasztott további tartalmi követelmények:

A jelen pályázati felhívás alapján benyújtott ajánlatoknak különösen az alábbiakat kell tartalmaznia:

* a teniszpályák és a kapcsolódó létesítmények éves bérleti díja mértékének, fizetési gyakoriságának meghatározása (maximum éves gyakoriság)
* a teniszpályák és a kapcsolódó létesítmények tervezett üzemeltetésének és működtetésének részletes bemutatása
* a 3 (azaz három ) éves bérleti időszakon belül tervezett és az ajánlattevő költségére és kockázatára kivitelezendő beruházások, fejlesztések részletes bemutatása éves bontásban
* a tenisz sport népszerűsítésével, a teniszoktatással, az utánpótlásneveléssel, a nyári táborozással és a versenyeztetéssel kapcsolatos ajánlattevői koncepció részletes bemutatása
* az ajánlattevő korábbi, sportcélú létesítményekben folytatott tevékenységének, és/vagy sportszakmai tapasztalatának bemutatása
* egyéb, az ajánlattevő által fontosnak ítélt körülmények, elképzelések és tervek bemutatása.

**A pályázat eredménytelenné nyilvánítása:**

A kiíró a Vagyonrendelet 28. § (2) bekezdése alapján fenntartja a jogot a pályázat indokolás nélküli eredménytelenné nyilvánítására.

**Az ajánlatok felbontásának helye, ideje, módja**

Az ajánlatok felbontásának helye:

Hírös Sport Nonprofit Kft (6000 Kecskemét, Olimpia utca 1/A.), személyesen az ügyvezetői titkárságon

Az ajánlatok felbontásának ideje:

A pályázatok bontására **2021. március. 25. napján 12 óra 10 perckor** kerül sor.

**A pályázat és az ajánlatok elbírálása:**

Az elbírálás ideje:

A pályázat és az egyes ajánlatok elbírálására az ajánlati kötöttség időtartamán belül kerül sor.

Az elbírálásra jogosult:

A pályázat eredményességéről, vagy eredménytelenségéről, a benyújtott ajánlatok érvényességéről, az ajánlatok sorrendjéről, elbírálásáról az ajánlatkérő dönt.

A pályázat kiíró a benyújtott ajánlatokat az összességében legelőnyösebb ajánlat szempontja szerint értékeli a szolgáltatás és ellenszolgáltatás értékarányosságára tekintettel.

**Az eredményhirdetés módja:**

A pályázókat a döntést követően írásban értesítjük az elbírálás eredményéről.

**A bérleti szerződés megkötésének helye és időpontja:**

A szerződéskötés helye:

Hírös Sport Nonprofit Kft (6000 Kecskemét, Olimpia utca 1/A.), személyesen az ügyvezetői titkárságon

A szerződéskötés időpontja:

A nyertes pályázót az elbírálásról szóló levélben tájékoztatjuk a szerződéskötés időpontjáról.

A jelen pályázati felhívásban nem szabályozott kérdésekben az Nvtv-ben és a Vagyonrendeletben foglaltak irányadóak.